stanford-oval/wikipedia huggingface dataset:
Korimalli
Henkilöautojen korimalleja > Maastoauto

Auto, joka on suunniteltu kulkemaan vaativissa tieolosuhteissa ja maastossa tieverkoston ulkopuolella.
Henkilöautojen korimalleja > Ruumisauto

Ruumisauto korityyppinä tarkoittaa farmariakin pidempää ja korkeampaa korimallia, joka on tarkoitettu sopimaan ruumisarkkujen kuljettamiseen.
Henkilöautojen korimalleja > Limusiini

Pitkä loisto- tai vuokra-auto, joka on perinteisesti väriltään musta tai valkoinen. Limusiinin rakenteelle tyypillistä on ohjaamon ja matkustamon erottaminen väliseinällä. Seinässä voi olla avattava ikkuna.
Henkilöautojen korimalleja > Landau

Limusiinin kaltainen loisto- tai vuokra-auto, jossa ajajan tila on avonainen kun taas matkustamo umpinainen. Myös landaulette.
Henkilöautojen korimalleja > Phaeton

Kaksiovinen avo- tai umpiauto, jossa tuulilasin A-pilarien ja takalasin välissä ei ole B-pilareja.
Henkilöautojen korimalleja > Roadster / Spyder

Kaksiovinen avoauto, jossa ei ole takapenkkejä.
Cadillac Series 62 Convertible – avoauto
Porsche 911 Carrera – coupé-mallinen urheiluauto
Opel Astra – malliesimerkki nykyaikaisesta hatchbackistä
Nissan Qashqai – Suomessakin suosittu crossover
Volkswagen Touran – farmaria isompi, mutta pakettiautoa pienempi tila-auto
Ford F-150 on yksi maailman myydyimmistä lava-autoista
Mercedes-Benz Sprinter on tunnettu pakettiauto
Jeepin valmistamat maastoautot ovat tulleet niin tunnetuiksi, että jeepistä on tullut puhekielessä synonyymi maastoautolle
Julia Navarro

| Julia Navarro |
| --- | --- |
 Julia Navarro, Miami Book Fair International, 2014.
Henkilötiedot
Syntynyt: 1953 (ikä 70–71) Madrid, Espanja
Kansalaisuus:  Espanja
Ammatti:  kirjailija
Kirjailija
Äidinkieli: espanja
Tuotannon kieli: espanja
Aiheesta muualla
www.julianavarro.es
Löydä lisää kirjailijoitaKirjallisuuden teemasivulta
Julia Navarro (s. 1953 Madrid, Espanja) on espanjalainen kirjailija. Navarron romaaniin Dime quién soy pohjautuu yhdeksänosainen televisiosarja Kerro kuka olen.
Teokset > Romaanit

La hermandad de la sábana santa, 2004
La biblia de barro, 2005
La sangre de los inocentes, 2007
Dime quién soy, 2010
Dispara, yo ya estoy muerto, 2013
Teokset > Suomennetut teokset

Vaiennut veljeskunta.  (La hermandad de la sábana santa, 2004.)  Suomentanut Tommi Ingalsuo. Bazar, 2006.  ISBN 978-951-9107-45-5.
Aiheesta muualla

Kotisivut (espanjaksi)
Lamine Gassama

Lamine Gassama (s. 20. lokakuuta 1989 Marseille, Ranska) on senegalilainen jalkapalloilija. Hän on pelipaikaltaan puolustaja. Hän on Ranskassa edustanut Lyonia kausina 2008–2012 ja Lorientia 2012–2016. Hän pelasi turkkilaisseura Alanyasporissa kaudet 2016–2018 ja siirtyi sitten saman maan Göztepeen.
Gassama edusti Ranskaa alle 20- ja alle 21-vuotiaiden maajoukkueessa. Senegalin A-maajoukkueessa hän on pelannut 36 ottelua elokuusta 2011 alkaen. Hän on kuulunut joukkueeseen MM-kilpailuissa 2018 sekä vuosien 2015, 2017 ja 2019 Afrikan-mestaruuskilpailuissa.
Kyyhkynen

Kyyhkynen voi tarkoittaa esimerkiksi seuraavia:
kyyhkyt, lintuheimo
La Paloma, musiikkikappale 1800-luvulta
Kyyhkynen, 1927 ensi-iltansa saanut Roland Westin ohjaama mykkäelokuva
Kyyhkynen, tähdistö
Suomalainen sukunimi

Juho Kustaa Kyyhkynen (1875–1909), taidemaalari
Niko Kyyhkynen (s. 1988), korkeushyppääjä
Olli Kyyhkynen (1878–1960), kansakoulunopettaja, kasvien tutkija ja pappi
Just Between the Two of Us

| Just Between the Two of Us Merle Haggard |
| --- | --- | --- |

Studioalbumin tiedot
 Julkaistu: 1966
 Tuottaja(t): Ken Nelson, Fuzzy Owen
 Tyylilaji: country
 Kesto: 29.20
 Levy-yhtiö: Capitol
Merle Haggardin muut julkaisut
| Strangers 1965 | Just Between the Two of Us 1966 | Swinging Doors 1966 |
Just Between the Two of Us on countrylaulajien Merle Haggardin ja Bonnie Owensin duettoalbumi, joka julkaistiin vuonna 1966 levymerkillä Capitol Records.
Tausta

Tuona aikana Haggardin ensimmäinen top-10 hitti oli "(My Friends Are Gonna Be) Strangers" (1965), mutta Owens oli itse asiassa paremmin tunnettu esiintyjä. Bonnie, joka oli ollut naimisissa Buck Owensin kanssa, voitti uuden Academy of Country Music's ensimmäinen palkinnon, kun hänen 1965 debyyttialbuminsa, "Don't Take Advantage Of Me", oli top-5 hitti. Haggard muistelee American Masters episodissa, joka oli omistettu hänelle, että Owens oli asettanut hänen uransa syrjään auttaaksen häntä tulemaan tunnetuksi.
Haggard ja Owens, jotka tulisivat lopulta menemään naimisiin, tekivät pienen hitin duetolla "Just Between The Two Of Us" vuonna 1965.
Vastaanotto

"Just Between The Two Of Us" pääsi sijalle 4 koko maan albumilistalla.
Julia Michaels

| Julia Michaels |
| --- | --- |
 Michaels marraskuussa 2017.
Henkilötiedot
Syntynyt: 13. marraskuuta 1993 (ikä 30) Davenport, Iowa, Yhdysvallat
Ammatti:  laulaja, lauluntekijä
Muusikko
Taiteilijanimi:  Julia Michaels 
Laulukielet:  englanti
Aktiivisena:  2010-
Tyylilajit:  pop, EDM, R&B
Soittimet:  sanat, piano, kitara
Levy-yhtiöt:  Republic Records
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Julia Carin Cavazos (s. 13. marraskuuta 1993 Davenport, Iowa, taiteilijanimeltään Julia Michaels) on yhdysvaltalainen laulaja-lauluntekijä. Hän aloitti oman uransa popmusiikin sanoittamalla kappaleita, joita ovat nauhoittaneet Selena Gomez, Demi Lovato, Fifth Harmony, Shawn Mendes, Britney Spears, Justin Bieber, Hailee Steinfeld ja Gwen Stefani. Michaels nousi suuren yleisön tietoon vuonna 2017 aloitettuaan soolouran laulajana kappaleella "Issues", joka saavutti Billboard Hot 100-singlelistan sijan 11. sekä myi kolminkertaista platinaa ja toi hänelle Grammy-ehdokkuudet kategorioissa "Vuoden kappale" ja "Paras tulokas". Hänen ensimmäinen EP-levy "Nervous System" saavutti Yhdysvalloissa sijan 48. Billboard 200-albumilistalla. Hän on saanut ehdokkuuksia myös MTV Music Video, Billboard Music ja American Music Awards-palkinnoille. Michaelsin Lady Gagan kanssa sanoittama kappale "A Star Is Born" toi hänelle Grammy-palkinnon kategoriassa "Paras kokoelmalevy visuaaliselle medialle".
Diskografia > EP-levyt

Julia Michaels (20. heinäkuuta 2010)
Futuristic (18. huhtikuuta 2012)
Nervous System (28. heinäkuuta 2017)
Inner Monologue Part 1 (24. tammikuuta 2019)
Inner Monologue Part 2 (28. kesäkuuta 2019)
Inner Monologue Part 3 (TBA)
Diskografia > Singlet

Pääartistina
Issues (2017)
Uh Huh (2017)
Worst in Me (2017)
Hurt Somebody (mukana Noah Kahan) (2018)
Heaven (2018)
Jump (mukana Trippie Redd) (2018)
Anxiety (mukana Selena Gomez) (2019)
What a Time (mukana Niall Horan) (2019)
Okay (mukana LANY) (2019)
If You Need Me (2019)
Vierailevana artistina
Carry Me (Kygo, mukana Julia Michaels) (2016)
Friends (Remix) (Justin Bieber ja BloodPop, mukana Julia Michaels) (2017)
I Miss You (Clean Bandit, mukana Julia Michaels) (2017)
Coming Home (Keith Urban, mukana Julia Michaels) (2018)
Light Me Up (RL Grime, mukana Miguel ja Julia Michaels) (2018)
There's No Way (Lauv, mukana Julia Michaels) (2018)
Lie to Me (5 Seconds of Summer, mukana Julia Michaels) (2018)
Peer Pressure (James Bay, mukana Julia Michaels) (2019)
If the World Was Ending (JP Saxe, mukana Julia Michaels) (2019)
Cool Anymore (Jordan Davis, mukana Julia Michaels) (2019)
Heartless (Diplo, mukana Julia Michaels ja Morgan Wallen) (2020)
GONE  (NF, mukana Julia Michaels) (2023)
Promosinglet
Help Me Out (Maroon 5:n kanssa) (2017)
Aiheesta muualla

Kuvia tai muita tiedostoja aiheesta Julia Michaels Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Julia Michaels
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Julia Michaels discography
Käännös suomeksi
Käännös suomeksi
Kamehameha IV

| Kamehameha IV |
| --- | --- |
 Kamehameha IV oletettavasti vuonna 1855
 Havaijin kuningas
Valtakausi:  11.1.1855 – 30.11.1863
Edeltäjä:  Kamehameha III
Seuraaja:  Kamehameha V

Syntynyt:  9. helmikuuta 1834 Honolulu, Havaiji
Kuollut:  30. marraskuuta 1863 (29 vuotta)  Honolulu, Havaiji
Puoliso:  Emma
Suku:  Kamehameha
Isä:  Kekūanāoʻa
Äiti:  Kīnaʻu
Uskonto:  anglikaanisuus
Nimikirjoitus:  
Kamehameha IV (alkuperäiseltä nimeltään Alexander Liholiho, 9. helmikuuta 1834 – 30. marraskuuta 1863) oli Havaijin kuningaskunnan neljäs kuningas.
Tausta ja yksityiselämä

Kamehameha IV syntyi vuonna 1834 O‘ahun kuvernöörin, Kekūanāoʻan, ja Kamehameha Suuren tyttären sekä myöhemmin pääministerin, Kīnaʻun, pojaksi. Alexander Liholihon setä, kuningas Kamehameha III adoptoi tämän jo lapsena, mikä varmisti tulevan kuninkaan koulutuksen päälliköiden koulussa.
Vuonna 1856 Kamehameha IV meni naimisiin Emma Naea Rooken kanssa. Pari oli tutustunut jo lapsena, sillä molemmat opiskelivat päälliköiden koulussa. Vuonna 1858 parille syntyi poika, joka sai nimekseen Albert Edward Kauikeaouli, joka kuitenkin kuoli jo 4-vuotiaana.
Kuninkaana

Vuonna 1859 Kamehameha IV ja kuningatar Emma perustivat The Queen’s Medical Center -nimisen sairaalan, joka on edelleen merkittävä sairaala Honolulussa.
Havaijin kirkko perustettiin Kamehameha IV:n valtakaudella. Vuonna 1861 kuningas kutsui anglikaanisia lähetyssaarnaajia Havaijille, ja kirkkokunta säilyi Englannin kirkon alaisuudessa aina siihen saakka, kun Yhdysvallat otti Havaijin haltuunsa. Vuonna 1862 piispa Thomas Nettleship Staley kastoi Emman ja sen jälkeen konfirmoi kuningasparin anglikaanisin menoin. Kamehameha IV vaimoinensa lahjotti kirkolle tontin, jolla on nykyisin Pyhän Andreaan tuomiokirkko.
Vuonna 1863 Kamehameha IV myi Ni‘ihaun saaren Skotlannista lähtöisin olleelle Elizabeth Sinclairille 10 000 dollarilla. Sinclairin jälkeläiset omistavat saaren edelleen ja säätelevät asumisoikeutta turvatakseen havaijinkielisen kulttuurin säilymisen saarella.
Kamehameha IV kuoli vuonna 1863. Häntä seurasi kuninkaana hänen veljensä Kamehameha V.
Galleria

Kamehameha IV kuvattuna vuonna 1846 tai -47.
Kamehameha IV:n ja Emman anglikaaninen konfirmaatio vuonna 1862
Kamehameha IV ja Emma kuvattuina Pyhän Andreaan katedraalin lasi-ikkunassa.
Kamehameha IV:n perheportretti vuodelta 1853.
Just Cause (pelisarja)

| Just Cause |
| --- | --- |
Kehittäjä:  Avalanche Studios
Julkaisija:  Eidos Interactive, Square Enix
Lajityyppi:  toimintapeli
Aiheesta muualla
MobyGames
Lisää peliartikkeleitaVideopelien teemasivulla
Just Cause on Avalanche Studiosin kehittämä toimintapelisarja.
Pelit

Just Cause (2006)
Just Cause 2 (2010)
Just Cause 3 (2015)
Just Cause 4 (2018)
Aiheesta muualla

Pelisarja MobyGamesissä (englanniksi)
Just Blaze

| Justin Smith |
| --- | --- |

Henkilötiedot
Syntynyt: 8. tammikuuta 1978 (ikä 46) Paterson, New Jersey, Yhdysvallat
Kansalaisuus:   Yhdysvallat
Ammatti:  musiikkituottaja rap-artisti laulaja
Muusikko
Taiteilijanimi:  Just Blaze
Aktiivisena:  1999-
Tyylilajit:  hip hop
Soittimet:  rummut, kosketinsoitin, sampleri, rumpukone
Levy-yhtiöt:  Fort Knocks Entertainment
  [ Muokkaa Wikidatassa ] [ ohje ]  
Just Blaze (s. 8. tammikuuta 1978 Paterson, New Jersey, Yhdysvallat), oikealta nimeltään Justin Smith, on yhdysvaltalainen hip hop- ja R&B-tuottaja. Hän tuli alun perin tunnetuksi Jay-Z:n ja tämän levy-yhtiön Roc-A-Fella Recordsin artistien tuottajana.
Varsinaisen läpimurtonsa Just Blaze teki vuonna 2001 Jay-Z:n The Blueprint -albumilla, jonka jälkeen hän on ollut yksi halutuimmista tuottajista ja tehtaillut hittejä monille artisteille, kuten Kanye West, Fabolous, The Game, Fat Joe, Busta Rhymes ja Cam'ron.
Just Blazella on myös oma levy-yhtiö, Fort Knocks Entertainment, jonka ensimmäinen artisti on Saigon.
Just Blazen tuottamia kappaleita

Cam'ron
"Oh Boy" (feat. Juelz Santana)
"Welcome To New York City" (feat. Jay-Z & Juelz Santana)
"The ROC (Just Fire)" (feat. Memphis Bleek & Beanie Sigel)
Diddy
"Tell Me" (feat. Christina Aguilera)
Fabolous
"Can't Let You Go" (feat. Mike Shorey & Lil' Mo)
"It's Alright" (feat. Sean Paul)
"Breathe"
Fat Joe
"Safe 2 Say (The Incredible)"
Freeway
"Free"
"What We Do" (feat. Jay-Z & Beanie Sigel)
"Flipside" (feat. Peedi Crakk)
"On My Own" (feat. Nelly)
"We Get Around" (feat. Snoop Dogg)
"Don't Cross The Line" (feat. Faith Evans)
"Full Effect" (feat. Young Gunz)
"Alright" (feat. Allen Anthony)
"You Got Me" (feat. Mariah Carey & Jay-Z)
"Line 'Em Up" (feat. Young Chris)
Ghostface Killah
"The Champ"
Harlem World
"I Really Like It"
"Family Crisis"
Jay-Z
"Intro" (The Dynasty)
"Streets Is Talking" (feat. Beanie Sigel)
"Stick 2 The Script" (feat. Beanie Sigel)
"The R.O.C." (feat. Beanie Sigel & Memphis Bleek)
"Soon You'll Understand"
"Girls, Girls, Girls"
"U Don't Know"
"Song Cry"
"Hovi Baby"
"U Don't Know Remix" (feat. M.O.P.)
"Meet The Parents"
"Some How Some Way" (feat. Beanie Sigel & Scarface)
"As One" (feat. Memphis Bleek, Freeway, Young Guns, Peedi Crakk, Sparks & Rell)
"Show You How"
"Bitches & Sisters"
"December 4th"
"Public Service Announcement (Interlude)"
"Dear Summer"
"Oh My God"
"Kingdom Come"
"Show Me What You Got"
Joe Budden
"Pump It Up"
Kanye West
"Touch The Sky" (feat. Lupe Fiasco)
Memphis Bleek
"Everything's A Go" (feat. Jay-Z)
"Round Here" (feat. T.I. & Trick Daddy)
"Just Blaze, Bleek & Free" (feat. Freeway)
"Hypnotic" (feat. Jay-Z & Beanie Sigel)
"War"
"Hell No"
"R.O.C."
"534"
"Straight Path"
Talib Kweli
"Never Been In Love"
The Diplomats
"I Really Mean It"
"Built This City"
The Game
"Church For Thugs"
"No More Fun And Games"
"Remedy"
"Why You Hate The Game" (feat. Nas & Marsha of Floetry)
T.I.
"King Back"
"I'm Talkin' To You"
Usher
"Throwback"
Young Gunz
"Tough Luv" (feat. Denim)
"Friday Night"
Jay Electronica
"Exhibit C"
"Exhibit A"
Kamehameha V

| Kamehameha V |
| --- | --- |
 Kamehameha V valokuvattuna noin 1865
 Havaijin kuningas
Valtakausi:  30.11.1863 — 11.12.1872
Edeltäjä:  Kamehameha IV
Seuraaja:  Lunalilo

Syntynyt:  11. joulukuuta 1830
Kuollut:  11. joulukuuta 1872 (42 vuotta)
Isä:  Kekūanāoʻa
Äiti:  Kīnaʻu
Uskonto:  kristinusko
Nimikirjoitus:  
Kamehameha V (oikea nimi Lot Kapuāiwa Kalanikupuapaikalaninui Kalanimakua Ali‘iōlani, 11. joulukuuta 1830 – 11. joulukuuta 1872) oli Havaijin kuningas vuosina 1863–1872.
Tausta ja perhe

Kamehameha V syntyi vuonna 1830 ja sai nimekseen Lot Kapuāiwa Kalanikupuapaikalaninui Kalanimakua Ali‘iōlani. Hänen äitinsä oli Kamehameha Suuren tytär, Kīna‘u, ja isä O'ahun päällikkösukuun kuulunut Kekūanao‘a.
Lot kävi päälliköiden lapsille tarkoitetussa koulua, jonka olivat perustaneet amerikkalaiset lähetyssaarnaajat. Vuonna 1848 Lot ja hänen veljensä Alexader, josta myöhemmin tuli kuningas Kamehameha IV, lähtivät kiertomatkalle Eurooppaan ja Pohjois-Amerikkaan, jossa Lot opiskeli mm. politiikkaa ja diplomatiaa. Ennen kuninkaaksi nousua Lot oli toiminut edeltäjänsä Kamehameha IV:n hallituksessa sisäministerinä sekä vastasi myös talousasioista.
Kamehameha V ei koskaan mennyt naimisiin, mutta hänellä huhuttiin olevan tunteita veljensä leskiä Emmaa ja prinsessa Bernicea kohtaan.
Kuninkaana

Vuonna 1864 kuningas kutsui koolle vaaleilla valitut delegaatit, joiden tehtävä oli kirjoittaa kuningaskunnalle uusi perustuslaki. Kamehameha V ei kuitenkaan päässyt yhteisymmärrykseen delegaation kanssa ja ilmoitti, että vuoden 1852 perustuslaki lakkautetaan ja kuningas itse kirjoittaa uuden perustuslain. Näin hän palautti suurimman osan edeltäjänsä luovuttamasta vallasta takaisin kuninkaalle.
Kamehameha V vietti paljon aikaa pitäen hauskaa ja ratsastaen. Hän kuitenkin kieltäytyi allekirjoittamasta lakia, joka olisi sallinut alkoholin myymisen kuningaskunnan alueella. Hänen kerrotaan sanoneen aiheeseen liittyen:
En tule ikinä allekirjoittamaan kansalaisteni teloituskäskyä.
Viimeisinä vuosinaan Kamehameha lihoi arviolta 170-kiloiseksi, minkä johdosta hän vietti suurimman osan viimeisistä vuosistaan palatsissa. Kuolinvuoteellaan Kamehameha V julisti prinsessa Bernicen seuraajakseen, mutta tämä kieltäytyi. Seuraavaksi hän ehdotti prinsessa Elizabeth Keka‘aniaua, mutta tämäkin kieltäytyi. Kamehamehalle tehtiin vielä muutamia ehdotuksia, kuten Emma, mutta kuningas ehti kuolla ennen kuin nimesi ketään virallisesti. Näin ollen seuraaja piti valita kuninkaallisen koulun käyneistä päälliköiden jälkeläisistä.
Kamehamehan dynastia sammui Kamehameha V mukana, koska tällä ei ollut avioliitosta syntyneitä lapsia. Havaijin parlamentti valitsi Kamehamehan serkun, Lunalilon, hänen seuraajakseen.
Rautaisesta otteestaan huolimatta Kamehameha V muistetaan havaijilaisen kulttuurin suojelijana, joka isännöi usein hula-esityksiä kotonaan.
Kunnianosoituksia

Kamehameha I:n kuninkaallinen ritarikunta (Havaiji, 1864, perustaja)
Guadalupen keisarillinen ritarikunta (Meksikon keisarikunta, 1865)
Filip Jalomielisen ritarikunta (Hessenin suurruhtinaskunta, 1869)
Lasten polku

| Lasten polku |
| --- | --- |
Lehtityyppi:  aikakauslehti
Julkaisija:  SRK
ISSN:  ISSN 0357-4911
Levikki:  noin 12 500
Perustettu:  1931
Päätoimittaja:  Katri Isopahkala
Sitoutuneisuus:  Vanhoillislestadiolaisuus
Kotikunta:  Oulu
Kotimaa:  Suomi
Sivukoko:  A4
Ilmestymistiheys:  Kuukausittain
Aiheesta muualla

Lasten polku on  Suomen Rauhanyhdistysten Keskusyhdistyksen (SRK)  julkaisema kristillinen lastenlehti. Lehti on 32–40-sivuinen ja ilmestyy kerran kuukaudessa. Levikki on noin 12 500. Aiemmin lehden nimenä on ollut Lasten Siioni (1931–1978) ja Siionin kevät (1978–2019). SRK on evankelis-luterilaisen kirkon suurimman herätysliikkeen, vanhoillislestadiolaisuuden keskusjärjestö.
Lasten polku kertoo lapsentajuisesti Jumalasta, Raamatusta ja kristityn elämästä. Lehdessä on muun muassa uutisia, haastatteluja, puuhatehtäviä, lasten kirjeitä ja piirroksia sekä sarjakuva. Lehden tavoitteena on hoitaa lapsen uskonelämää ja tukea kasvattajia kristillisen kasvatuksen kysymyksissä.
LaMarcus Aldridge

LaMarcus Aldridge
LaMarcus Nurae Aldridge (s. 19. heinäkuuta 1985 Dallas, Texas) on yhdysvaltalainen koripalloilija. Hän on edustanut vuodesta 2015 lähtien NBA-joukkue San Antonio Spursia.
Aldridge syntyi Texasin Dallasissa ja opiskeli Seagoville High Schoolissa sekä Texasin yliopistossa Austinissa. Hänen pituutensa on 2,11 metriä. Chicago Bulls varasi Aldridgen NBA:han numerolla kaksi NBA:n varaustilaisuuden 2006 ensimmäisellä kierroksella. Hän siirtyi kuitenkin jo varauspäivänään Portland Trail Blazersiin osana pelaajakauppaa, jossa Bulls sai vaihdossa Viktor Hrjapan ja Tyrus Thomasin.
Aldridge pelasi Trail Blazersissä yhdeksän kautta, kaudesta 2006–2007 kauteen 2014–2015. Heinäkuussa 2015 hän siirtyi vapaana pelaajana San Antonio Spursiin. Aldridge valittiin tulokaskaudellaan NBA:n tulokkaiden tähdistöjoukkueeseen, kaudella 2014–2015 NBA:n kakkostähdistöön sekä kausina 2010–2011 ja 2013–2014 NBA:n kolmostähdistöön. Hänet on myös valittu neljästi NBA:n tähdistöotteluun, vuosina 2012–2015.
Aldridge joutui 31. maaliskuuta 2007 sairaalaan kärsittyään huimauksesta ja rytmihäiriöstä. Hänen vaivakseen todettiin 9. huhtikuuta Wolff–Parkinson–Whiten oireyhtymä, jonka johdosta hän ei voinut osallistua kauden jäljellä olleisiin kahdeksaan peliin.
Joulupukinpensas

| Joulupukinpensas |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Kladi::  Asteridit
Lahko::  Solanales
Heimo::  Koisokasvit Solanaceae
Suku::  Pukinpensaat Lycium
Laji::  carolinianum
Kaksiosainen nimi
 Lycium carolinianum  Walt. 
Synonyymit
 Evoista caroliniana Rafin.  Lycium salsum Bartr.  Panzeria caroliniana J.F.Gmel. 
Katso myös
   Joulupukinpensas Wikispeciesissä   Joulupukinpensas Commonsissa 
Infobox OKNimi-testi OK: 
Joulupukinpensas (Lycium carolinianum) on koisokasvien heimoon kuuluvien pukinpensaiden (Lycium) ikivihreä monivuotinen pensas.
Kuvaus > Lehdet ja oksat

Joulupukinpensaan kasvaa noin 1–2 metriä korkeaksi. Sen oksissa on piikkimäisiä oria. Oksat ovat kohenevia tai siirottavat sivuille. Lehdet ovat suikeita ja meheviä. Joulupukinpensaan lehdet ovat myrkyllisiä.
Kuvaus > Kukat ja hedelmät

Joulupukinpensas kukkii huhtikuusta lokakuuhun. Sillä on pienet siniset, sinipunertavat tai valkoiset kukat, joissa on neljä terälehteä ja jotka ovat muodoltaan hieman kellomaiset. Kukat ovat yleensä yksittäin. Ne ovat hyönteispölytteiset. Hedelmät ovat punaisia marjoja, jotka ovat syötäviä.
Levinneisyys

Joulupukinpensas kasvaa kosteassa ja soistuneessa maaperässä rannikkoseuduilla. Se sietää maan suolaantumista ja ravinneköyhää maata. Sitä on käytetty eroosion torjuntaan. Se on kotoisin Pohjois-Amerikasta
Kuvia

Joulupukinpensaan kukka, Florida Keys
Joulupukinpensaan kukka, Florida
Joulupukinpensaan marjoja oksissa
Joulupukinpensaan marjoja ja oksia
Aiheesta muualla

Lycium carolinianum Southeastern Flora. Viitattu 31.8.2019. (englanniksi)
Lycium carolinianum – Walter. Plants For A Future. Viitattu 31.8.2019. (englanniksi)
Deane: Christmasberry, Wolfberry, Goji Eat The Weeds and other things, too. Viitattu 31.8.2019. (englanniksi)
Lycium carolinianum Walter, Carolina desert-thorn Natural Resources Conservation Service – USDA.gov. Viitattu 31.8.2019. (englanniksi)
Kaj Kajander

| Kaj Kajander |
| --- | --- |
 Kaj Kajander
Henkilötiedot
Syntynyt: 22. lokakuuta 1924 Helsinki
Kuollut: 10. tammikuuta 1991 (66 vuotta) Helsinki
Ammatti:  heraldikko
Kaj-Erik Kajander (22. lokakuuta 1924 Helsinki – 10. tammikuuta 1991 Helsinki) oli suomalainen heraldikko, joka suunnitteli vaakunoita ja mitaleja. Hänen tuotantoonsa kuuluvat myös lukuisat liikemerkit, joita hän teki yrityksille kuten Algol, Ekokem ja Enso-Gutzeit. Hän oli yksi vuonna 1957 perustetun Suomen Heraldisen Seuran perustajajäsenistä.
Kajander opiskeli aikanaan Helsingin yliopiston matemaattis-luonnontieteellisellä osastolla ja toimi Merihuolto Oy:n markkinointijohtajana.
Kaj Kajanderin suunnittelemat kunnanvaakunat > Käytössä olevat

Alavieskan vaakuna
Espoon vaakuna
Halsuan vaakuna
Hartolan vaakuna
Kaavin vaakuna
Kempeleen vaakuna
Kuivaniemen vaakuna (vuodesta 2007 Iin vaakuna)
Kuusamon vaakuna
Kyyjärven vaakuna
Lumijoen vaakuna (Toivo Mikkosen luonnoksen pohjalta)
Pyhännän vaakuna
Sallan vaakuna
Soinin vaakuna
Taivalkosken vaakuna
Vaalan vaakuna
Kaj Kajanderin suunnittelemat kunnanvaakunat > Käytöstä poistuneet

Heinolan maalaiskunnan vaakuna
Iin vaakuna (Iin nykyinen vaakuna on entinen Kuivaniemen vaakuna)
Kajaanin maalaiskunnan vaakuna
Kangaslammin vaakuna
Karjalan vaakuna
Kestilän vaakuna
Kylmäkosken vaakuna (Heikki Lauhkosen luonnoksen pohjalta)
Lemun vaakuna
Metsämaan vaakuna
Mellilän vaakuna
Muuruveden vaakuna
Pylkönmäen vaakuna
Revonlahden vaakuna (Markus Niinimaan luonnoksen pohjalta)
Riistaveden vaakuna
Sumiaisten vaakuna
Säyneisen vaakuna
Temmeksen vaakuna
Vuolijoen vaakuna
Yli-Iin vaakuna
Äetsän vaakuna
Kaj Kajanderin suunnittelemat hiippakunnanvaakunat

Helsingin hiippakunnan vaakuna
Kuopion hiippakunnan vaakuna
Lapuan hiippakunnan vaakuna
Aiheesta muualla

Kuvia tai muita tiedostoja aiheesta Kaj Kajander Wikimedia Commonsissa
LaGuardian lentokentän pommi-isku

| LaGuardian lentokentän pommi-isku |
| --- | --- |
 Ilmakuva lentokentästä
Paikka:  New York, Yhdysvallat
Kohde:  LaGuardian lentoasema, matkatavaraterminaali
Ajankohta:  29. joulukuuta 1975  18:33
Kuolleita:  11
Haavoittuneita:  75
Epäilty/epäillyt:  tuntematon
Tekoväline:  Aikapommi
LaGuardian lentokentän pommi-isku oli terroriteko New Yorkin LaGuardian lentoasemalla 29. joulukuuta 1975.  Iskussa kuoli 11 henkeä ja loukkaantui 75. Yksikään järjestö ei ole ilmoittautunut syylliseksi, eivätkä viranomaiset ole onnistuneet jäljittämään syyllistä.
Pommin teho vastasi 25 dynamiittipötköä. Se räjähti matkustajaterminaalin matkatavara-alueella, joka oli täynnä lomalaisia.
Vakavimmat epäilyt kohdistuivat kroatialaiseen itsenäisyystaistelija Zvonko Busiciin, joka kaappasi lentokoneen 9 kuukautta myöhemmin. Busic tuomittiin kaappauksesta ja rautatieasemalle tehdystä pommi-iskusta, mutta hänen yhteyksiään LaGuardian pommiin ei kyetty koskaan vahvistamaan.